Kraljevstvo dijamanata

**Kraljevstvo dijamanata** je dvadeset druga epizoda sedme sezone Winx Cluba.

## Sažetak

Winxice dovode krtokopa u Alfeu, gdje se Faragonda ponovo ujedinjuje s onim za što vjeruje da je njezina vilinska životinja. Vile zatim ulaze u mini-svijet, gdje ih vladar obvještava da vrhovna moć leži u dijamantu koji bi mogao rasti u kraljevskom voćnjaku. Budući da stabla u voćnjaku jedva daju plodove, Flora rabi svoje moći kako bi ih vratila u život, uzrokujući i procvjetanje dijamanta vrhovne moći. Međutim, njezina neizmjerna snaga čini čaroliju rasta izvan kontrole, staklenik u kojem se nalazi voćnjak počinje se urušavati i Flora je zarobljena pod hrpom kamenja. U međuvremenu, dijamant izlazi iz kipića i materijalizira se u Alfei, gdje Kalshara otkriva svoj pravi identitet i krade ga; međutim, jednom kad stigne do Brafiliusa, ovaj, umoran od stalnog zlostavljanja, uzima ga i poziva tri najmoćnije vilinske životinje Magične dimenzije da stvore vojsku pod njegovim zapovijedanjem, no, slučajno, također poziva njihove gospodarice, Trixice.

## Radnja

Epizoda počinje tako što Winxice pokazuju Faragondi krtokopa, za koju su one isprva vjerovale da ga je Kalshara otela. One uvjeravaju ravnateljicu da su ona i taj krtokop povezani. Međutim, Faragonda ima samo nekoliko sjećanja na krtokopa.

No nitko ne zna zapravo da se Kalshara transformirala u ovog krtokopa, a Faragonda prihvaća njegovo postojanje i skrbi se o njemu. Faragonda im zatim pokazuje kip u obliku krtokopa.

Kip je bio vrlo sjajan i napravljen od dijamanata. Vjerujući da bi vrhovna moć mogla biti tu, Winxice rabe svoju Tynix transformaciju kako bi ušle u Mini-svijet adamanta.

U Mini-svijetu adamanta, Winxice upoznaju Kraljeve Dijamanata koji su organizirali zabavu. One žele pitati Kraljeve Dijamanata o vrhovnoj moći. No kako bi mogle proći pored stražara, moraju ponuditi dar Kraljevima Dijamanata.

Kada uđe kuhar iz palače i pokaže im recept koji je sam napravio, no jer dijamanti nisu rasli zdravi, kraljevima se to nije svidjelo. Winxice uspijevaju proći i pitaju za vrhovnu moć. Kralj kaže da se nalazi u dijamantu, a kraljica kaže da je u Kraljevskom voćnjaku.

U Kraljevskom voćnjaku, Winxice upoznaju kraljevog glavnog kuhara, koji ih vodi do špilje. U špilji postoji cvijet koji sadržava vrhovnu moć, a Flora pokušava preuzeti vrhovnu moć iz dijamanta.

Zahvaljujući magiji Tynixa, Flora uspijeva učiniti da Dijamantni cvjetovi daju zdravije dijamante. Dijamant vrhovne moći toliko je sjajan da vile nikad nisu bile vidjele nešto tako sjajno.

No dijamant vrhovne moći nije stajao na mjestu i nitko ga nije mogao uhvatiti. U tom trenu špilja se počinje urušavati, no Flora biva zarobljena pod kamenjem pokušavajući uzeti dijamant s vrhovnom moći. Bloom pokušava pomoći Flori, no ne uspijeva.

Onda, iz statue krtokopa izlazi dijamant, a Kalshara transformirana u krtokopa krade dijamant te bježi s njim. Faragonda shvaća da je bila prevarena. Izvan škole, Kalshara pokazuje Brafiliusu dijamant, govoreći da su samo zahvaljujući njemu dobili vrhovnu moć i da je on beskoristan.

Brafilius, bijesan, krade dijamant iz Kalshare i postaje njegov novi čuvar, prizivajući Trixice iz Legendarija s njihovim novim vilinskim životinjama, dok još uvijek u Mini-svijetu adamanta, Winxice pokušavaju spasiti Floru od hrpe kamenja. Epizoda završava povratkom Trixica.

## Važni događaji

* Trixice se ponovno pojavljuju od epizode 156 (Winx zauvijek).
* Otkriva se da je vrhovna moć unutar dijamanta.
* U voćnjaku kraljevstva dijamanata, Winxice otkrivaju vrhovnu moć.
* Mini-svijet adamanta se prvi put pojavljuje.
* Kalshara i Brafilius kradu vrhovnu moć.
* Brafilius postaje čuvar vrhovne moći.
* Flora zaglavi pokušavajući doći do dijamanta s vrhovnom moći.

## Prvo pojavljivanje

* Cookie
* Frostbite
* Occula
* Kemmy
* Kralj Dijamanata
* Kraljica Dijamanata
* Kopkači

## Likovi

* Bloom
* Stella
* Flora
* Musa
* Layla
* Tecna
* Icy
* Stormy
* Darcy
* Kalshara
* Brafilius
* Faragonda
* Krtokopi
* Kralj Dijamanata
* Kraljica Dijamanata
* Cookie
* Frostbite
* Occula
* Kemmy

## Korištene čarolije

* *Neimenovana osnažujuća čarolija* — Flora ju je iskoristila za osnaživanje biljaka Kraljevskog voćnjaka i velikog stabla za otkrivanje dijamanata, a također i vrhovne moći vilinskih životinja.

## Zanimljivosti

* U ovoj se epizodi vraćaju Trixice od epizode 156 (Winx zauvijek), i sada one imaju svoje vlastite vilinske životinje.

## Pogreške

* U jednoj sceni, darovi su već očišćeni prije no što su odneseni.
* U jednoj sceni Stellina kosa lebdi iznad nje.